Diari Oficial de la Generalitat Valenciana


Sumari del DOGV 3090, del 01-10-1997 (1997/10498)

ACORD de 2 de setembre de 1997, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Gátova.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3090

Data del DOGV
:   01-10-1997

Secció del DOGV
:   ALTRES ANUNCIS - EXPROPIACIONS

Número del document
:   1997/10188


Data del document
:   02-09-1997

Organisme emissor
:   Conselleria de Presidència

Tipus de document
:   Acord

3250 ACORD de 2 de setembre de 1997, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Gàtova. [97/X10435]
  
El Govern Valencià, en la reunió del dia 2 de setembre de 1997, adoptà l'acord següent:
  
L'Ajuntament de Gàtova, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d?«Ampliació xarxa d'aigua potable; clavegueram, neteja i sectorització xarxa d'aigua».
  
Aquesta declaració d'urgent ocupació es justifica per les raons següents: l'obra està inclosa en el Pla Provincial d'Obres i Serveis per a 1997 de la Diputació Provincial de València i, en el cas de no tenir la disponibilitat dels terrenys, seria impossible executar aqueixa part de l'obra dins del Pla indicat i es perdrien els beneficis econòmics que tal inclusió comporta, amb el consegüent perjudici per a l'erari municipal.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i es presentaren al·legacions per alguns que han estat resoltes pel ple de la Corporació. Hi consta l'aprovació del projecte tècnic d'obres, l'acta de replanteig i l'oportuna retenció de crèdit.
  
Per tot això, i considerant les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià,
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Gàtova per a l'execució del projecte d?«Ampliació xarxa d'aigua potable; clavegueram, neteja i sectorització xarxa d'aigua».
  
Relació de béns afectats
  
Finca única:
  
Propietària: Sra. Amparo Sansebastián Quiles, viuda del Sr. José Mollá Villaplana, amb domicili en carrer Luis Oliag, núm. 15-6ª, de València.
  
Límits:
  
Front: carrer Alt de Xirivella.
  
Fons: Sr. Salvador Rozalén Celda.
  
Dreta: Sr. Jerónimo Sanz Daudén.
  
Esquerra: Sr. Rafael Romero Martínez.
  
Referència cadastral: 2255216.
  
Metres a ocupar: 15 m2 (30 de longitud per 0'5 d'amplària).
  
Aquest acord haurà de publicar-se en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, a fi que els interessats, una vegada publicada la relació i fins el moment de l'alçament de l'acta prèvia, puguen formular per escrit al·legacions, davant l'Ajuntament, a efectes d'esmenar possibles errades que s'hagen fet en relacionar els béns afectats per l'ocupació urgent.
  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquest acord en el Diari Oficial de la Generalitat Valenciana, de conformitat amb l'establert en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercitar qualsevol altre recurs que estimen oportú.
  
València, 2 de setembre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
ÿ